**Saint-Louis** (njemački: *Sankt Ludwig*) je grad i općina od 22,413 stanovnika i aglomeracija od 41,294 stanovnika na istoku Francuske u Deparmanu Haut-Rhin.

Geografske karakteristike
-------------------------

Saint-Louis se nalazi u Alzasu, pored švicarske granice i grada Basela, nedaleko od Rajne 2 km jugozapadno od Huninguea.

Historija
---------

Tramvaj
Granični prelaz za Basel
Saint-Louis je novo naselje koje je osnovano 1684 pod pokroviteljstvom francuskog kralja Louisa XIV, pa je po njemu i dobio ime, a po želji njegovih stanovnika i tri (kraljevska) ljiljana koji krase njegov grb.

Otprilike jedan vijek od osnivanja pa sve do Francuske revolucije, Saint-Louis je bio naselje u općini Village-Neuf. Kako se nalazio na cesti Mulhouse-Basel, životario je kao seoce sa carinarnicom, zatvorom, kapelom, poštom za konje i skladištima duhana.

U želji da se osamostali udružio se 1793. Michelfeldenom (današnjim kvartom), u novu općinu pod imenom *Bourglibre* (Slobodni grad). Nakon tog je 1827. postao župa, a od dolaska željeznice 1840. i punopravna samostalna općina 1847. godine.

Do 1866. iz sela se razvio u aktivan grad, u kom je živjelo preko 2,500 stanovnika, u to vrijeme najveći u Azasu.

Industrijski se razvio u periodu kad je Azasom vladalo Njemačko Carstvo (1870.-1914.)
Tad su osnivane prve štamparije, tvornice tekstila, cigara, prehrambenih, kemijskih i metalnih proizvoda.

Razvoj je zaustavljen Prvim i Drugim svjetskim ratom.
Saint-Louis je bio prvi grad u Azasu koji je oslobođen od njemačke okupacije 20. novembra 1944.

Posljeratni razvoj obilježila je teritorijalna ekspanzija, nakon koptiranja *Bourgfeldena* 1953. i još više *La-Chausséa* (Neuwega) 1958. na kom se još od 1946. nalazio aerodrom, koji je 1970. dograđen u današnji prekogranični EuroAirport, Basel-Mulhouse-Freiburg.

Privreda
--------

Danas je Saint-Louis industrijski centar čija poduzeća zapošljavaju nekih 16,000 ljudi, on je i naučni centar; Francusko-njemački istraživačkim institut (ISL), HOLO 3 (laboratorij za holografiju i njenu primjenu) i Piezotech (proizvodnja i razvoj polimera).

Grad je sjedište Aglomeracije Saint-Louis, koja okuplja 40 općina i mjesta po Alzasu i bavi suradnjom u obrazovanju, sportu i turizmu.

Saint-Louis je član Tronacionalne Aglomeracije Basel, u kojoj sudjeluju francuski, švicarski i njemački gradovi.

Pobratimski gradovi
-------------------

Saint-Louis ima ugovore o pobratimstvu sa gradovima;

* Njemačka Breisach am Rhein, Njemačka
* Francuska Lectoure, Francuska
* Francuska Peyrehorade, Francuska
* Francuska Pimbo, Francuska

Izvori
------

1. 1 2 3 4 5  „*Saint-Louis Agglomeration in France*" (engleski). City population. Pristupljeno 05.10.2022.
2. 1 2 3 4 5  „*Saint-Louis in Mulhouse (Haut-Rhin)*" (engleski). City population. Pristupljeno 05.10.2022.
3. 1 2  „*Ville de Saint-Louis*" (francuski). Annuaire Mairie. Pristupljeno 05.10.2022.
4. 1 2 3 4 5 6 7 8  „*Histoire*" (francuski). Ville de Saint-Louis. Pristupljeno 05.10.2022.
5. ↑  „*Communes membres*" (francuski). Agglomération Saint-Louis. Pristupljeno 05.10.2022.
6. ↑  „*Notre territoire et nos membres*" (francuski). Eurodistrict Trinational de Bâle. Arhivirano iz originala na datum 2022-10-06. Pristupljeno 05.10.2022.
7. ↑  „*Territoire*" (francuski). Ville de Saint-Louis. Pristupljeno 05.10.2022.

Vanjske veze
------------

***Saint-Louis, Haut-Rhin*** na Wikimedijinoj ostavi

* *Ville de Saint-Louis* (službene stranice) ()